招朱法曹趙宰趙予野飲  其一
作者：陳造
朝代：宋

paragraphs: 秦郵望儀真，相與不三驛。
仕學四十年，此地幾旅食。
寓公芹泮士，十九盡親識。
茲遊最奇偉，詩壇許投迹。
每當觴詠間，不蓋慙頰赤。
赤手桃虓虎，空弮抗雄戟。
四盼號猿手，未敢箭鋒直。
排日有勝踐，尚恐坐岑寂。
纔卷俯江帳，復蠟東園屐。
小奚費收攟，巨橐珍的歷。
摩挲歸裝富，足容傲侯伯。